### 5.      Erhvervsfremmelovens betydning for finansiering af Partnerskabsaftale mellem Kommunen og Kalundborgegnens Erhvervsråd for 2019

**Åbent**

Sagsnr.: 326-2017-44864       J.nr.: 24.10.00           Dokumentnr.:
326-2018-285919

**Sagstype**

Beslutning

**Resume og sagens baggrund**

Fra 1. januar 2019 træder en ny lov om forenkling af
erhvervsfremmesystemet i kraft. Loven omstrukturerer udførelsen af dele af den
kommunale lokale erhvervsservice, som bliver henholdsvis national og
tværkommunal. Omstruktureringen indebærer en omfordeling af kommunens økonomi
hertil. I Kalundborg kommune er det Kalundborgegnens Erhvervsråd, der forestår
erhvervsservice via en 2-årig partnerskabsaftale for 2018-2019. Aftalens
økonomiske ramme bevilliges årligt, hvorfor kommunalbestyrelsen skal tage
stilling til en bevilling tilpasset de nye vilkår fastsat i
erhvervsfremmeloven.

**Indstillinger**

Direktøren indstiller, at omfordelingen af midler til
erhvervsservice godkendes, idet

1. der bevilliges
et tilskud på 2.182.700 kr. excl. moms til Kalundborgegnens Erhvervsråd, for i
2019 at sikre den lokale erhvervsservice og understøttende indsatser rettet mod
virksomheder og erhvervslivet i Kalundborg, og

2. der gives et
tilskud på 241.800 kr. excl. moms til overførsel til Kalundborgegnens Erhvervsråd,
som i tidligere år, til videreformidling til støtte for aktiviteter, der gør handelslivet
i kommunen attraktivt for både borgere og turister.

**Behandling**

Økonomiudvalget, Kommunalbestyrelsen

**Sagsfremstilling**

Den ny lov om erhvervsfremme skal forenkle og styrke erhvervsservicen
og bidrage til at øge virksomhedernes muligheder for at skabe vækst og
beskæftigelse. Kommunerne, med de regionale KKR som det tværkommunale
omdrejningspunkt, får med ændringerne en styrket rolle på
erhvervsfremmeområdet, i form af repræsentation i de styrende organer for
udmøntningen af erhvervsservicen lokalt og nationalt i [adresse]. Til trods for
at omstrukturering fører til øget kommunal indflydelse, så betyder det samtidig
færre midler og opgaver til den direkte lokale erhvervsservice. Flere opgaver
vil overgå fra den direkte lokale erhvervsservice til de tvær-kommunale
Erhvervshuse og til en fælles national digital erhvervsplatform. Ligeledes vil
der pålægges kommunerne et omprioriteringsbidrag til borgernære ydelser.

På landsplan etableres der seks Erhvervshuse med yderligere
seks filialer. I [adresse] bliver der et Erhvervshus i Sorø med filial i
Vordingborg. Erhvervshusene bliver selvstændige juridiske enheder inden for den
offentlige forvaltning, som en del af den kommunale erhvervs-fremmestruktur.
Erhvervshusene bliver aftagere af de hidtidige Margit Frandsen opgaver, og vil
opgavemæssigt blive udvidet med de opgaver, der overtages fra den direkte
kommunale lokale erhvervsservice. Erhvervshusenes tilskud fra kommunerne vokser
med 51,5 %, hvorefter de på landsplan får 161,8 mio. kr. til sammen.
Fordelingsnøglen mellem kommunerne på [adresse] til finansiering af
Erhvervshuset betyder, at Kalundborg Kommune fremtidigt årligt vil skulle
bidrag med ekstra 466.152 kr. og samlet med 1.402.152 kr. til Erhvervshuset.

Der skal etableres en fælles drevet offentlig digital
indgang til erhvervsfremme, hvilket giver virksomhederne adgang døgnet rundt
online til information, vejledning og digitaliserede ydelser om opstart, drift
og udvikling af virksomhed m.v. Den digitale erhvervsplatform skal gøre
information, service og ydelser i erhvervsfremmesystemet langt mere
tilgængelige for virksomhederne end i dag. Platformen omfatter alle offentlige
erhvervsfremme-aktører på lokalt og nationalt niveau og deres ydelser. Den
samlede pris årligt for den digitale erhvervsplatform er 25 mio. kr. Da de
digitale ydelser er direkte relateret til den erhvervsservice, der forestås af
Kalundborgegens Erhvervsråd, vil finansieringen af Kalundborgs Kommunes andel på
225.500 kr. skulle tages fra kommunens tilskud til [adresse]
Erhvervsråd. Den digitale erhvervsplatform forventes at være færdigudviklet og
klar til brug medio 2019. Erhvervsrådet skal derfor fastholde aktiviteterne på
det nuværende niveau i det første halvår.

Den nuværende partnerskabsaftale mellem Kalundborg Kommune
og Kalundborgegnens Erhvervsråd udløber den 31. december 2019.  Aftalen anses
for at have en rummelighed og robusthed der gør, at udmøntningen af
erhvervsservice ved Kalundborgegnens Erhvervsråd kan håndteres inden for den
allerede beskrevne ramme.

Såvel regeringen som KL betragter 2019 som et overgangsår,
med særligt fokus på tilpasning af de nye betingelser for udmøntning den
fremtidige erhvervsservice. 2019 vil derfor blive et år, hvor Kommune,
Erhvervsrådet, Erhvervshuset og andre relevante erhvervsservice-aktører
tilpasser og afpasser de opgaver, som de skal udføre inden for rammen af den
nye erhvervs-fremmelov. Der vil derfor i forbindelse med budget 2020 processen
foreligge et oplæg i august 2019 for fremtidige snitflader og heraf opgaver i
den lokale erhvervsfremme i Kalundborg Kommune. Op-lægget skal fastligge den
fremtidige økonomiske ramme for udmøntning af en erhvervsservice, der styrker
og udvikler erhvervslivet og beskæftigelsen i Kalundborg Kommune.

**Økonomiske konsekvenser**

· Det aktuelle tilskud på 2.407.700 kr. excl. moms til
erhvervsservice, modregnes 225.500 kr. til den digitale erhvervsplatform,
hvorved Kalundborgegnens Erhvervsråd modtager 2.182.700 kr. excl. moms, på
vilkår som fastlagt i Partnerskabsaftalen.

· Der gives et tilskud på 241.800 kr. excl. moms til handelslivet.
Midlerne til tilskud er afsat i Kommunens budget for 2019.

· [adresse] ekstraudgifter på 466.152 kr. i 2019 vil
blive håndteret inden for de eksisterende administrative rammer. I forhold til
de efterfølgende år vil det blive bragt op i forbindelse med budget 2020
processen.

**Økonomiudvalgets møde den 21.
november 2018:**

Anbefales.

**Bilag**

|  |  |
| --- | --- |
| Partnerskabsaftale KEER og KK 2018 | 326-2017-336248 |